b'\n_START_ARTICLE_\nGRU\n_START_PARAGRAPH_\nGlavni obve\xc5\xa1\xc4\x8devalni direktorat (rusko \xd0\x93\xd0\xbb\xd0\xb0\xd0\xb2\xd0\xbd\xd0\xbe\xd0\xb5 \xd0\xa0\xd0\xb0\xd0\xb7\xd0\xb2\xd0\xb5\xd0\xb4\xd1\x8b\xd0\xb2\xd0\xb0\xd1\x82\xd0\xb5\xd0\xbb\xd1\x8c\xd0\xbd\xd0\xbe\xd0\xb5 \xd0\xa3\xd0\xbf\xd1\x80\xd0\xb0\xd0\xb2\xd0\xbb\xd0\xb5\xd0\xbd\xd0\xb8\xd0\xb5, latinizirano Glavnoje Razvedivatelnoje upravljenje; bolj poznan po kratici GRU) je ruska obve\xc5\xa1\xc4\x8devalna slu\xc5\xbeba. Ustanovljen je bil leta 1918 in je deloval med drugim na Kubi in v dr\xc5\xbeavah vzhodnega bloka, predvsem v Latviji, Litvi in Estoniji._NEWLINE_GRU je deloval neodvisno od ostalih organizacij v Sovjetski zvezi, kot npr. KGB. Med njima je vseeno potekalo rivalstvo._NEWLINE_Obstoj organizacije je bil v prej\xc5\xa1njem sistemu skrit in malo omenjan. \xc5\xa0ele med perestrojko in kasneje po razpadu Sovjetske zveze so na dan za\xc4\x8dele prihajati prve informacije o obstoju. Danes je GRU \xc5\xa1e vedno ena glavnih ruskih obve\xc5\xa1\xc4\x8devalnih slu\xc5\xbeb, \xc5\xa1e posebej zato, ker je nikoli niso razdelili na ve\xc4\x8d organizacij.'